Beredskapstakstene i bomringen i Oslo, som NRK fortalte om fredag, er siste tilvekst til floraen av trafikkregulerende tiltak som skal gi færre biler og bedre byluft.

Felles for dem alle er at det å få dem innført, har vært og er et langt lerret å bleke med mye motstand og byråkratiske hindringer på veien.

Noen av tiltakene er midlertidige, andre permanente, og vi starter med dem som bare skal gjelde på verstingsdager:

Beredskapstakster

Byrådet vil femdoble bompengesatsene til 160 kroner for personbiler og 480 kroner for tunge kjøretøyer på dager da det er varslet akutt høy luftforurensning (mer enn 200 mikrogram NO 2 pr. m³ luft).

pr. luft). Innføring av takstene førstkommende vinter krever likelydende vedtak i Oslo bystyre og Akershus fylkesting og at Samferdselsdepartementet lager en statlig forskrift.

Dieselforbud

Byrådet vedtok sist vinter en hasteforskrift som gjorde det mulig å forby dieselbiler å kjøre på kommunale veier på dager med høy luftforurensning. Tiltaket ble aldri gjennomført, og hasteforskriften gikk ut 1. mai.

Byrådet jobber med å få en permanent forskrift for dieselforbud på akuttdagene på plass før vinteren.

Innføring av beredskapstakstene gjør et dieselforbud mindre sannsynlig.

Stengning av parkeringsplasser

Byrådet har muligheten til å beordre alle parkeringsplasser innenfor rød sone (Oslo sentrum) stengt på de mest forurensende dagene.

Også en rekke permanente restriksjoner har vært diskutert i en årrekke, men lar vente på seg: